Правилник о начину обављања организованог превозадеце

Службени гласник РС, бр. ***52/2019*** и ***61/2019*** од 29.08.2019. године

Члан 1.

Овим правилником ближе се уређуjе начин обављања организованог превоза деце аутобусима.

Члан 2.

Оваj правилник примењуjе се на организовани превоз деце, односно превоз малолетних лица коjи организуjу установе за образовање и васпитање, културно – уметничкa друштва, спортски клубови и сл., као и на организовани превоз ученика средњих школа коjа путуjу у организациjи тих школа, при чему се превозе без пратње или у пратњи наставника, тренера, родитеља и сл.

Превоз из става 1. овог члана може да се обавља као ванлиниjски превоз, посебан линиjски превоз или превоз за сопствене потребе.

Члан 3.

Обављање организованог превоза деце врши се аутобусом коjи:

1) поседуjе важећу регистрациону налепницу и Потврду о техничкоj исправности возила;

2) поседуjе оригинал извода лиценце за превоз за аутобус у складу са прописом коjи уређуjе превоз путника у друмском саобраћаjу;

3) jе обележен посебним знаком за организовани превоз деце у складу са прописом коjи уређуjе изглед и начин постављања посебног знака за обележавање возила коjим се врши организовани превоз деце;

4) има исправне сигурносне поjасеве за сва декларисана седишта;

5) има исправан уређаj за загревање, хлађење и проветравање возила;

6) има сва седишта тапацирана;

7) има основни прибор за интервентно чишћење унутрашњости возила (канта, метла, кесе, итд.);

8) има сва обавештења и натписе унутар аутобуса (улаз, излаз, излаз у хитним случаjевима и сл.) написане на начин коjи предвиђа закон коjим се уређуjе службена употреба jезика и писма;

9) има пролазе између седишта и око свих излаза увек слободне ради омогућавања брзог проласка у случаjу опасности.

Oбављање организованог превоза деце из члана 9. став 1. овог правилника врши се аутобусом коjи поседуjе Потврду о техничкоj исправности возила коjа ниjе стариjа од 30 дана, осим у случаjу новопроизведеног аутобуса коjем од датума прве регистрациjе у Републици Србиjи ниjе протекло више од две године коjи не мора поседовати ову потврду.

Члан 4.

Аутобус коjим се врши организовани превоз деце мора имати предвиђен простор за смештаj наjмање jедног апарата за гашење пожара са средством за гашење у еквивалентноj количини 2 kg сувог праха, од коjих jедан мора бити у близини возачевог седишта.

У аутобусу из става 1. овог члана мора бити предвиђен простор за смештаj опреме за пружање прве помоћи, и то:

1) у аутобусу коjи jе предвиђен за наjвише 22 путника мора се налазити jедна кутиjа прве помоћи величине „Б?;

2) у аутобусу коjи jе предвиђен за више од 22 путника мораjу се налазити две кутиjе прве помоћи величине „Б?.

Аутобус из става 1. овог члана мора поседовати и осталу прописану опрему:

1) резервни точак;

2) сигурносни троугао, односно два сигурносна троугла уколико аутобус вуче прикључно возило;

3) светлоодбоjни прслук;

4) два клинаста подметача у аутобусима чиjа наjвећа дозвољена маса прелази 5 тона;

5) чекић за разбиjање стакла постављен на видном месту у непосредноj близини отвора за случаj опасности;

6) зимску опрему у периоду од 1. новембра до 1. априла коjа садржи:

(1) ланце односно друге уређаjе за повећање тракциjе на наjмање два погонска точка;

(2) лопату;

(3) пнеуматике за зимску употребу на погонским точковима;

(4) пнеуматике на свим точковима чиjа дубина газећег слоjа не сме бити мања од 8 mm.

Члан 5.

Обављање организованог превоза деце не сме започети уколико сва деца нису прописно везана сигурносним поjасем.

Члан 6.

Обављање организованог превоза деце врши се аутобусом коjим управља возач коjи:

1) jе психофизички способан да безбедно управља возилом;

2) поседуjе и носи са собом фотокопиjу лекарског уверења о способности за возача коjе ниjе стариjе од годину дана;

3) наjмање три године поседуjе важећу возачку дозволу одговараjуће категориjе;

4) поседуjе доказе о активности возача за текући дан и претходних 28 дана, као и да jе пре започињања радног дана у коjем се обавља превоз користио дневни одмор у непрекидном траjању од наjмање 11 часова;

5) поседуjе одговараjућу квалификациону картицу возача за обављање послова професионалног возача;

6) има важећи уговор о раду за возача, односно други уговор у складу са законом коjим се уређуjу права, обавезе и одговорности из радног односа, односно по основу рада или оверену фотокопиjу тих уговора за возача коjи jе радно ангажован, у складу са прописом коjим се уређуjе превоз путника у друмском саобраћаjу.

Члан 7.

Приликом обављања организованог превоза деце потребно jе да уз групу до 30 деце буде присутан наjмање jедан групни пратилац у саобраћаjу, док jе за групу већу од 30 деце потребно да буде присутно наjмање два групна пратиоца.

Изузетно од става 1. овог члана, ако се организовани превоз деце обавља као посебан линиjски превоз или превоз за сопствене потребе коjи у смислу учесталости и превозног пута има карактеристике посебног линиjског превоза, возач може преузети улогу групног пратиоца у саобраћаjу.

Лица коjа се превозе понашаjу се на такав начин да не ометаjу возача и не нарушаваjу општу безбедност.

Групни пратиоци у саобраћаjу су дужни да обезбеде мир и дисциплину током вожње.

Члан 8.

Организовани превоз деце коjи се обавља као посебан линиjски превоз или превоз за сопствене потребе коjи у смислу учесталости и превозног пута има карактеристике посебног линиjског превоза, организуjе се у складу са одредбама закона коjим се уређуjе превоз путника у друмском саобраћаjу, као и одредбама овог правилника.

Аутобус коjим се врши организовани превоз деце из става 1. овог члана жуте jе боjе.

Возач коjи обавља организовани превоз деце из става 1. овог члана носи службено одело коjе подразумева панталоне тамне боjе, белу кошуљу, кравату у боjи панталона и одговараjуће ципеле.

Члан 9.

Приликом обављања организованог превоза деце ради реализациjе екскурзиjе, наставе у природи, излета, односно активности културно-уметничких друштава, спортских клубова и сл., организатор превоза наjкасниjе у року од 48 часова пре отпочињања превоза обавештава надлежни орган унутрашњих послова о: превознику, месту и времену поласка, броjу ангажованих аутобуса, броjу ангажованих возача аутобуса и броjу приjављене деце и других лица коjа учествуjу у извођењу путовања.

Полициjски службеник врши контролу испуњености услова из чл. 3–7. овог правилника и алкотестирање возача непосредно пре отпочињања организованог превоза деце.

Ако полициjски службеник посумња на техничку исправност аутобуса, аутобус се упућуjе на контролни технички преглед, у складу са прописима о безбедности саобраћаjа на путевима.

Ако полициjски службеник, приликом вршења контроле из става 2. овог члана утврди да неки од услова ниjе испуњен, организовани превоз деце неће започети до отклањања утврђених недостатака.

Обавештавање надлежног органа унутрашњих послова од стране организатора превоза, у складу са ставом 1. овог члана, врши се достављањем попуњеног Захтева за преглед аутобуса приликом организованог превоза деце, коjи jе дат у Прилогу 1. коjи jе одштампан уз оваj правилник и чини његов саставни део.

Одредбе овог члана не односе се на организовани превоз деце из члана 8. став 1. овог правилника.

Члан 10.

Оваj правилник ступа на снагу осмог дана од дана обjављивања у „Службеном гласнику Републике Србиje”, а почиње да се примењуjе 1. септембра 2019. године, осим одредаба члана 3. став 1. тач. 4) и 6) када се односе на обављање посебног линиjског превоза или превоза за сопствене потребе коjи у смислу учесталости и превозног пута има карактеристике посебног линиjског превоза и одредаба члана 8. ст. 2. и 3, коjе почињу да се примењуjу од 1. jануара 2020. године.

ПРИЛОГ 1.

ЗАХТЕВ ЗА ПРЕГЛЕД АУТОБУСА ПРИЛИКОМ ОРГАНИЗОВАНОГ ПРЕВОЗАДЕЦЕ

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| 1.  | Назив школе/друштва/клуба коjа организуjе догађаj\*  |    |
| Адреса, општина и место школе/друштва/клуба  |    |
| 2.  | Име и презиме одговорног лица школе/друштва/клуба  |    |
| Контакт телефон одговорног лица  |    |
| 3.  | Броj деце коjи се превози  |    |
| Броj наставног особља  |    |
| 4.  | Броj аутобуса  |    |
| Адреса поласка аутобуса  |    |
| Време постављања аутобуса  |    |
| Време поласка аутобуса  |    |
| 5.  | Возач и аутобус су присутни током целог догађаjа  | ДА   | (заокружити)   | НЕ   |
| уколико НЕ, у повратку  | Адреса поласка аутобуса  |    |
| Време постављања аутобуса  |    |
| Време поласка аутобуса  |    |
| 6.  | Назив агенциjе коjа организуjе превоз  |    |
| Матични броj агенциjе  |    |
| 7.  | Назив превозника коjи реализуjе превоз  |    |
| Матични броj превозника  |    |

|  |  |
| --- | --- |
|  |  |
| догађаj\* – екскурзиjа, настава у природи, излет, односно активности културно-уметничких друштава, спортских клубова и сл.  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Место и датум  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_функциjа и потпис одговорног лица школе/друштва/клуба коjа организуjе догађаj  |